Benoude oomblikke… | Perdebytjie se nes
March 4, 2017 perdebytjie	49 Comments
Terwyl die kleingoed nog rondrol en speel,maak al die meerkatte sulke gerusstellende tjirpgeluidjies.Skielik verander die getjirp in ‘n waarskuwende gegrom.Almal spaander in die gate in en sommige van die kleingoed wat nie gou genoeg na veiligheid kan hardloop nie,duik tussen die bene van die ooms en tantes in..
Almal kyk verskrik rond,maar die grotes sien dit was net ‘n vals alarm!
Die klompie in die gate kruip weer uit en kyk nuuskierig rond.Tant Kaatjie verslap nie vir ‘n oomblik haar waaksaamheid nie,want vals alarms moet nooit onderskat word nie!
Maar wat sien sy daar?’n Jakkals by die watergat,een van die meerkatte se grootste vyande!
Gelukkig slaan Jakkie Jakkals ‘n ander koers in,weg van die benoude familie.
Almal is nog steeds nie heeltemal gerus nie en die kleingoed klou aan mekaar en bly naby tant Kaatjie.
Die outjies begin weer ontspan en streke uithaal,terwyl almal gemoedelik begin tjirp en skoffel en grawe in die sand.
Skielik blaf die kiertsregop Oom Maansie en nou is die gort gaar!!
‘n Roofarend(Tawny Eagle) verskyn uit die niet en duik op die benoude spulletjie af.
Gelukkig word niemand gevang nie en Kgala en Gadi bly saam met Sus Betjie,liewer naby Mamma Mietjie.
Betjie rittel van die skok,maar Gadi sit handjie by om te troos..
Sy wil-wil huil,maar ‘n tere soentjie en drukkie is net die regte medisyne.
Die les wat die kleingoed leer is om te konsentreer en altyd paraat te wees!
Previous PostKgala en Gadi…Next PostKatskenades
49 thoughts on “Benoude oomblikke…”
Prachtige foto’s, en wat een rijke fantasie. Heerlijk hoe je jezelf uitleeft in de gedachten van die stokstaartjes.
Ek was nou sommer in fantasieland met hierdie spulletjie!
Een mooi beeldverhaal van zorgzame ouders …
Oorlewing is alles.
Blouape het verskillende alarm geluide afhangende waar die gevaar geleë is – van bo in geval van roofvoëls of grondlangs vir slange, luiperds en so meer.
Sou die meerkatte dit ook hê?
Ja hulle het verskeie alarmroepe en gedrag vir elke roep.As dit bv n arend is sal hulle platval op n sekere roepteken.Met ander gevare is daar ander tekens en gedrag.Eintlik fantasties
Daar was ‘n ruk terug ‘n program oor “groundhogs” wat dieselfde bewys het
Die mens dink altyd hy is die slimste,maar dit is nie so nie!
Kon nie wag om my sepie vinnig verder te kyk nie. Jou fotos is so mooi.
Dankie Una.Gelukkig het dit goed geëindig!
Watter pragtige fotos. Ek het nou so lekker gekyk en die storie geniet. Ons kan baie leer by hierdie outjies van sosiale strukture en familielewe. Ek is so bly jy is weer terug met jou pragtige fotos.
Alles is feite..net op ‘n speelse manier weergegee.Ek vind inligting kan soms so droog en oorweldigend wees.Dankie dat jy kom lees het,Hester.
Ek ken hierdie meerkatte baie goed. In die “goeie ou dae” (??) het baie mense in ons wêreld hulle aangehou as troeteldiere. Deesdae word hulle welsyn streng beheer en jy sal ‘n permit kry om een groot te maak, net in uiterste omstandighede. Hulle word hondmak, maar hulle hoort by hulle families.
Dis maar beter dat dit beheer word,want met menslike inmenging,word onreg gepleeg teenoor hierdie diertjies.
Dir was niu n mooi storie in 2 aflewerings en baie goeie foto’s
Dankie dat jy kom lees het,Seegogga.
They are so cute. you’re so blessed to live in this country
Mens moet hulle egter gaan soek.Hulle is ongelukkig skaars.Dit is ‘n voorreg dat ons plekke in ons land het waar ons die natuur kan opsoek.
wat een genot weer om naar te kijken
Dankie vir saamkyk,Hillechien.
Mooi om te sien hoe die meerkatte optree in die vrye natuur.
Pragtige foto’s. Baie mooi storie en wonderlik om te sien hoe die natuur elders tog nog vry en ongeskonde kan wees. Hul neefs in die zoo het dit makliker maar of dit daar regtig beter is …
Dankie Stef…ek is hoogs beïndruk met jou Afrikaans!
Ag hoe mooi… en die name is al te oulik
Dankie Tina…ek het bietjie die kind in my laat wakker word.
Jy mag mos maar!
Prachtige foto’s en een mooi verhaal er over.
Die koffietafel gaan nie net fotos inhê nie! Pragtige fotos met emosievolle boeiende verhaal verweef
Baie dankie vir jou mooi woorde,Abrie.Jy gee my nou ‘n goeie plan om ‘n storieboekie vir my kleinseuns te maak.
They’re very cute animals. Led me to wonder: can meerkat (surikat?) be tamed?
Yes they can be tamed,but it is not very acceptable as they function in big family groups.Thus it is not a good idea to have a single tame animal as a pet.(Suricata suricatta).
I can suddenly picture the havoc brought upon a household by a – small – family of a dozen suricatae. 🙂
They will dig up a whole garden and eat every insect and then they will move on to the neighbours and do the same there…it will definitely be havoc,Brian!😳😳😂
That’s right. I forgot that they dig tunnels. They make a beagle look reasonable. 😉
Jy vertel die storie so mooi, dankie!!
NS – jy neem sulke mooi fotos ook!! 😉
Dankie vir die kompliment en dat jy kom inloer het,AJ.
Wat leest dit toch als een mooi goed verhaal. Mooi ook die sterke band onderling. Prachtige foto’s. groetjes, Hanneke
Dankie Hanneke…groete vir jou ook!
Spanwerk is broodnodig om die kleine goetjies aan die lewe te hou!
Beslis..oorlewing is hoofsaak.Dankie vir inloer,Dries.
Oehoee … oulik! Jou fotos is so skerp Perdebytjie, en dit raak al hoe beter? Love die storie ook …
AG jy weet hoe mal is ek oor meerkatte… wens ek het ‘n paar gehad op my werf maar nou ja, hulle sal nie in die stad aard nie. Gelukkig kan ek altyd vir hulle gaan kuier by Rebecca Straat se begrafplaas.
Hulle is die oulikste goedjies..amper so oulik soos Wolfies!
Awwww jy is sweet 🙂
Ag naas ‘n kameel wat my altyd laat glimlag lief ek meerkatte…. hulle is vir my so humoristies. Dankie vir die storie, maar kon jakkals nie maar diè keer nie in die storie verskyn het nie? Het nou al aande Jakkals en Wolf stories vir my twee kleinkinders gelees…. en is skoon moeg vir jakkals en sy slinksheid.